als_Latn dik_Latn sag_Latn
Takimi i një dite më parë mes dy liderëve Ali Ahmeti dhe Menduh Thaçi, më shumë se sa orientimin e dy votave të PDSH-së në Kuvend ka pasur për qëllim uljen e relevancës së LR-PDSH-së, vlerëson profesori Alajdin Demiri. Sipas Demirit, politika nuk bëhet nëpër lokale.
”Këta dy liderë janë specialist për ta nxjerr politikën nga aty ku bëhet, shkaku se janë spekulues dhe nuk bëjnë politikë. Ata ë bënë edhe spekulimin e radhës që do të thotë se ato dy vota të PDSH-së, kujt i nevojiten dhe sa i nevojiten ti koalicionojë. Koalicionit të brishtë, kushtimisht thënë, dhe tani trafikohet me ato dy vota çka dhe si mund të bëhet. A ka nevojë ti ulet relevanca LR PDSH-së, për ata të dy po, sepse ndjehen të rrezikuar nga një fenomen që vjen ato janë fenomene në harxhim e sipër dhe në rrënim të tërësishëm, natyrisht se kjo logjikë mund të jetë sepse logjikë tjetër nuk ka”, deklaroi për Alsat-M, analisti Alajdin Demiri.
Nga ana tjetër, analisti Xhelal Neziri, thotë se takimet nëpër lokale, janë si pasojë e mungesës së kulturës politike. Neziri takimin e mbrëmshëm e sheh si tentativë për rigrupim të partive politike shqiptare, me të vetmin qëllim, përforcimin e tyre për të mbetur në pushtet.
”Ky takim ka dy aspekte. I pari është zyrtarizimi i një bashkëpunimi që ka qenë edhe më herrët por shkaku i mos irRitimit të strukturave partiake është mbajtur në fshehtësi, ndërkohë që aspekti i dytë ka të bëjë me shumicën parlamentare e cila duket se nuk është e qëndrueshme si dhe zgjedhjet lokale që pritet të ndodhin në tetor. Si mesazh i gjithë kësaj është edhe ajo që duan të tregojnë një lloj ri ekipimi të shumicës së re parlamentare, sepse e pamë që në disa raste kjo shumicë aktuale kishte mungesë kuorumi dhe e dyta është izolimi i VMRO-DPMNE-së në opozitë. Në përgjithësi ne kemi mungesë të vetëdijes institucionale. Nëse i marrim gjitha koalicionet që nga 1994 e këndej ose janë bë nëpër oda ose janë bërë nëpër kafiteri”, tha analisti Xhelal Neziri.
Ahmeti dhe Thaçi pas takimit deklaruan se arsyeja ishte dialogu për zbatimin e plotë të Marrëveshjes së Përzhinës dhe procesit të eurointegrimeve. Pyetjen se përse takohen nëpër lokale dhe jo në institucione ku edhe e ka vendin politikbërja, dy krerët e kanë cilësuar si pyetje tendencioze të gazetarit, gjoja për t’i ulur vlerën. Thaçi madje e konsideroi veten si lider i opozitës.
”Parlamenti mesa di unë të mërkurën do të mblidhet ndërsa ne jemi takuar në fund të vikendit. Edhe në parlament jemi takuar por ka gati dy vite që jemi në negociata të përditshme”, deklaroi Ali Ahmeti, BDI.
”Mos u mundoni t’ia eliminoni simbolikën e këtij takimi. Megjithatë u takua drejtuesi i pozitës dhe drejtuesi i opozitës shqiptare, jo dy parlamentarë të Maqedonisë”, tha Menduh Thaçi, PDSH.
Ali Ahmeti dhe Menduh Thaçi, janë dy deputetët e kuvendit të republikës së Maqedonisë, që gjatë gjithë mandateve të tyre si deputetë, kanë shënuar më tepër mungesa në seancat e Parlamentit.
als_Latn als_Latn als_Latn als_Latn als_Latn als_Latn als_Latn als_Latn